cyanic-selkie/wikianc huggingface dataset:
গজঘণ্টা হাই স্কুল ও কলেজ
ইতিহাস
গংগাচড়া উপজেলার প্রাচীন শিক্ষা প্রতিষ্ঠানের মধ্যে একটি হচ্ছে এই বিদ্যালয়টি। বিদ্যালয়টি ১৯০৬খ্রি. এম.ভি. স্কুল হিসেবে প্রতিষ্ঠিত হয়। ১৯১৮খ্রি. ইহা এম. ই. স্কুল হিসেবে চালু হয় এবং ১৯৩৭খ্রি. অনুমোদন লাভ করে। ১৯৫৩ খ্রি. জুনিয়র হাই স্কুল, ১৯৬৫খ্রি. হাই স্কুল, ১৯৯৭খ্রি. উচ্চ মাধ্যমিক খোলার অনুমোদন লাভ করে। প্রথম অফিস ঘর ছিল সতীশ চন্দ্র দাতব্য চিকিৎসালয়ে (যা তখন বন্ধ ছিল) এবং ক্লাস হত সিগার মেকিং ফ্যাক্টরির পরিত্যাক্ত ঘরে। প্রতিষ্ঠার ক্ষেত্রে অবদান রাখেন জমিদার বাবু ঈষাণ চন্দ্র রায় চৌধুরী, বাবু কেশব চন্দ্র রায় চৌধুরী, বাবু সতীশ চন্দ্র রায় চৌধুরী, বাবু নলিনী কান্ত, বাবু উমা কান্ত সাহা, মৌ. এম. এমদাদ আলী মিঞা, আব্দুর ছাত্তার দালাল, আলেফ উদ্দিন দালাল প্রমুখ। কলেজ করার ক্ষেত্রে আলী মো. জাফর টফির অবদান রয়েছে। স্কুলটির প্রথম প্রধান শিক্ষক ছিলেন বাবু সুরেন্দ্রনাথ সেন গুপ্ত।
ভবনের বিবরণ
কলেজটিতে ৫টি ভবন আছে-
পোশাক
ছেলের আকাশি রঙের শার্ট, প্যান্ট নেভি ব্লু। মেয়েদের পায়জামা, কামিজ ও ওড়না সাদা।
সাংস্কৃতিক কর্মকান্ড
কলেজের অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
ফলাফল
প্রতিবছর কলেজটি বোর্ড পরীক্ষায় কৃতিত্বের স্বাক্ষর রাখে। ২০১৬ সালে এসএসসিতে ১০০% ভাগ পাশ করে।
এনরিকে গনসালেস
এনরিকে গনসালেস (Enrique González, ; ১ জানুয়ারি ১৮৯৪ – ৩১ অক্টোবর ১৯৩৬) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আরকো ইরিস এবং চিলি জাতীয় দলের হয়ে মধ্যমাঠের খেলোয়াড় হিসেবে খেলেছিলেন।
এনরিকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ২ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।
আন্তর্জাতিক ফুটবল
এনরিকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।
ব্যক্তিগত জীবন
এনরিকে গনসালেস ১৮৯৪ সালের ১লা জানুয়ারি তারিখে চিলিতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৩৬ সালের ৩১শে অক্টোবর তারিখে, চিলিতে ৪২ বছর বয়সে তিনি মৃত্যুবরণ করেছেন।
মাহারি নদী
প্রবাহ
মাহারি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই জেলার ত্রিশাল উপজেলার মাঠাবাড়ি ইউনিয়ন অবধি প্রবাহিত হয়ে খিরু নদীতে পতিত হয়েছে। এই নদীতে সারাবছর পানিপ্রবাহ থাকে না এবং জোয়ারভাটা খেলে না। নদীটিতে শুধু বর্ষাকালে পানি প্রবাহিত হয়। পলির প্রভাবে নদীর তলদেশ ভরাট হয়ে যাচ্ছে।
লুৎফুন নেসা হোসেন
লুৎফুন নেসা হোসেন বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
লুৎফুন নেসা হোসেন পঞ্চম ও ষষ্ঠ জাতীয় সংসদের মহিলা আসন ৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
রেসলম্যানিয়া ৩৮
রেসলম্যানিয়া ৩৮ হচ্ছে একটি আসন্ন পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করবে। এই অনুষ্ঠানটি ২০২২ সালের ৩রা এপ্রিল তারিখে মার্কিন যুক্তরাষ্ট্রের টেক্সাসের আর্লিংটনের এটিঅ্যান্ডটি স্টেডিয়ামে অনুষ্ঠিত হবে এবং ডাব্লিউডাব্লিউই নেটওয়ার্কে সরাসরি সম্প্রচারিত হবে।   এটি রেসলম্যানিয়া কালানুক্রমিকের অধীনে প্রচারিত আটত্রিশতম অনুষ্ঠান হবে।
জেরাইন্ট জোন্স
জেরাইন্ট ওয়েন জোন্স, এমবিই (Geraint Jones; জন্ম: ১৪ জুলাই, ১৯৭৬) পাপুয়া নিউগিনিতে জন্মগ্রহণকারী, অস্ট্রেলিয়ায় বেড়ে উঠা ওয়েলশীয় বংশোদ্ভূত প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের ভূমিকায় অবতীর্ণ হতেন। প্রথম-শ্রেণীর ক্রিকেটে গ্লুচেস্টারশায়ারের প্রতিনিধিত্বসহ অধিনায়কের দায়িত্বে ছিলেন জেরাইন্ট জোন্স। এছাড়াও, আন্তর্জাতিক ক্রিকেট অঙ্গনে পাপুয়া নিউগিনির পক্ষে খেলেছেন তিনি।
আগস্ট, ২০০৬ সাল পর্যন্ত ইংল্যান্ডের পক্ষে টেস্ট ও ওডিআই - উভয় স্তরের ক্রিকেটেই ইংল্যান্ডের প্রথম পছন্দের উইকেট-রক্ষক ছিলেন তিনি। তবে, সর্বদাই তাঁকে ক্রিস রিড, পল নিক্সন, ম্যাট প্রায়র ও টিম অ্যামব্রোসের কাছ থেকে প্রবল প্রতিদ্বন্দ্বিতার মুখোমুখি হতে হয়েছে।
শৈশবকাল
পাপুয়া নিউগিনির কুন্দিয়াওয়ায় জোন্সের জন্ম। শৈশবকালেই পিতা-মাতার সাথে অস্ট্রেলিয়ায় স্থানান্তরিত হন। তার পরিবার ওয়েলশীয় বংশোদ্ভূত ছিলেন। টুওম্বা ও কুইন্সল্যান্ডের ব্রিসবেনে তাঁর শৈশবকাল অতিবাহিত হয়।
কুইন্সল্যান্ড কোল্টসের অনূর্ধ্ব-২১ দলের পক্ষে খেলেন। ১৯৯৫-৯৬ মৌসুমে ১৯ কিংবা ২০ বছর বয়সে ব্রিসবেন প্রতিযোগিতায় সকলের চেয়ে অধিক ডিসমিসাল ঘটিয়ে উইকেটকিপার্স ট্রফি লাভ করেন তিনি। ইংল্যান্ডের ফরেস্ট ডিনে প্রথমবারের মতো ক্লাব ক্রিকেটে লিডনে সিসি'র পক্ষে খেলেন। কিন্তু, ২২ বছর বয়স পর্যন্ত অস্ট্রেলিয়ায় বসবাসের জন্য প্রত্যাবর্তন করেন।
ব্যক্তিগত জীবন
ব্রিটেনে ফিরে আসার পর ক্লেভটন সিসির পক্ষে খেলেন। সেখানেই আবেরিস্টিথ বিশ্ববিদ্যালয়ের ছাত্রী জেনের সাথে পরিচয় ঘটে তার। পরের মৌসুমে ওয়লসের আবেরগেভনি সিসি'র সদস্য হন ও পরবর্তীতে অধিনায়কের দায়িত্ব পান। আবেরগেভনিতে অবস্থানকালে ফার্মাসিস্ট হিসেবে প্রশিক্ষণ গ্রহণ করেন তিনি। জেরাইন্ট ও জেন দম্পতির রাইস ও টমাস নামীয় দুই পুত্র সন্তান রয়েছে।
খেলোয়াড়ী জীবন
২০০৪ সালে ওয়েস্ট ইন্ডিজ সফরে ইংল্যান্ড দলের উইকেট-রক্ষক হিসেবে অন্তর্ভুক্ত হন তিনি। ক্রিস রিডের স্থলাভিষিক্ত হন। ঐ বছরের শেষদিকে নিউজিল্যান্ডের বিপক্ষে টেস্ট শতক হাঁকান তিনি। তার এ ইনিংসে পনেরোটি চার ও একটি ছক্কার মার ছিল। ২০০৪-০৫ মৌসুমের শীতকালে দক্ষিণ আফ্রিকা সফরে ইংল্যান্ডের পক্ষে সবগুলো টেস্ট ও ওডিআই খেলাগুলোয় অংশ নেন। তন্মধ্যে, ডারবানে ড্র হওয়া টেস্টে দ্রুতগতিতে ৭৩ রান তুলেন তিনি। এরপর ব্লুমফন্তেইনে টাই হওয়া একদিনের আন্তর্জাতিকে অ্যান্ড্রু হলকে স্ট্যাম্পড করেছিলেন। ২০০৫ সালে লর্ডসে অনুষ্ঠিত ন্যাটওয়েস্ট সিরিজের ফাইনালে অস্ট্রেলিয়ার বিপক্ষে দূর্দান্ত ক্রীড়াশৈলী প্রদর্শন করেন জেরাইন্ট জোন্স। খেলায় তিনি পাঁচ ক্যাচ নেন ও পল কলিংউডের সাথে ৭১ রানের জুটি গড়ে ৩৩/৫ থাকা অবস্থায় গভীর সঙ্কটে নিপতিত ইংরেজ দলকে টেনে তুলেন। এরফলে দলটি টাই করতে সক্ষম হয়।
টেস্ট খেলোয়াড়ী জীবনের স্বর্ণালী মুহুর্ত ছিল স্টিভ হার্মিসনের বোলিংয়ে মাইকেল কাসপ্রোভিচের বিতর্কিত ক্যাচ নেয়া। ২০০৫ সালের অ্যাশেজ সিরিজের এজবাস্টন টেস্টে ইংল্যান্ড দল মাত্র ২ রানের ব্যবধানে জয় পেয়েছিল। পুণঃনিরীক্ষণে দেখা যায় যে, কাসপ্রোভিচ একহাতে ব্যাট ধরেছিলেন ও বল তার গ্লাভসে লেগে যায়, ব্যাটে নয়। এছাড়াও, ট্রেন্ট ব্রিজ টেস্টেও গুরুত্বপূর্ণ ভূমিকা পালন করেন জোন্স। অ্যান্ড্রু ফ্লিনটফকে সেঞ্চুরি করতে সহায়তা করার পাশাপাশি নিজে করেন ৮৫ রান।
নববর্ষের সম্মাননা
উপর্যুপরী ক্যাচ না নেয়া ও স্ট্যাম্পিং না করার বিষয়ে তাঁর ইংল্যান্ড দলে অবস্থানকে অনেক ধারাভাষ্যকারই মেনে নিতে পারেননি। তবে, তাঁর ব্যাটসম্যান হিসেবে ভূমিকা রাখলেও তার তুলনায় রিড ও জেমস ফস্টারের অধিকতর ক্রীড়াশৈলীর জন্য তার স্থান প্রশ্নবিদ্ধ অবস্থায় থাকে। তাস্বত্ত্বেও ২০০৬ সালের মাঝামাঝি সময় পর্যন্ত দল নির্বাচকমণ্ডলী তার উপর আস্থা রাখে।
তারা বিশ্বাস করেন যে, বেশকিছু ভুল করলেও দলের প্রয়োজনে ব্যাট হাতে কাণ্ডারীর ভূমিকায় হতে তার জুড়ি মেলা ভার। তবে, ব্যাটে দূর্বলতা প্রকাশ পেলে ২০০৬ সালে পাকিস্তানের বিপক্ষে অনুষ্ঠিত তৃতীয় টেস্টে ক্রিস রিডকে সুযোগ দেয়া হয়। এর পাশাপাশি জোন্স ভাঙ্গা আঙ্গুল নিয়েও লড়াই করছিলেন। দল নির্বাচকমণ্ডলীর সভাপতি ডেভিড গ্রেভনি মন্তব্য করেন যে, জোন্স ব্যাট হাতে সফলতা দেখাচ্ছেন না। তবে, রিডের তুলনায় ব্যাটসম্যান হিসেবে বেশ এগিয়ে ছিলেন।
অ্যাশেজ সফর
২০০৭ সালে ১২-মাসের জন্য কেন্দ্রীয় চুক্তিতে আবদ্ধ হবার সুযোগ ঘটেনি প্রতিদ্বন্দ্বী ক্রিস রিডসহ তারও। ২০০৬-০৭ মৌসুমের অ্যাশেজ সিরিজে উভয়ই দলে অন্তর্ভুক্ত হন। জোন্সকে সুযোগ দিতে প্রথম টেস্টের পূর্বে বাদ পড়েন। কেননা, জোন্স রিডের তুলনায় শক্তিধর ব্যাটসম্যান ছিলেন।
২০০৬-০৭ মৌসুমের অ্যাশেজ সিরিজে তার দুঃসময় অতিবাহিত হয়। পার্থের তৃতীয় টেস্টে জোড়া শূন্য পান। তন্মধ্যে, দ্বিতীয় ইনিংসে এলবিডব্লিউ'র আবেদনকালীন রিকি পন্টিংয়ের হাতে রান-আউট হন। অস্ট্রেলিয়া ও নিউজিল্যান্ডের বিপক্ষে ওডিআই সিরিজ থেকেও তাকে বাদ দেয়া হয়।
পাপুয়া নিউগিনি অধ্যায়
সংযুক্ত আরব আমিরাতে অনুষ্ঠিত ২০১২ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় পাপুয়া নিউগিনির পক্ষে জোন্স খেলেন। ডেনমার্কের বিপক্ষে ৩৩ বলে ৪৬ রান তুলে দলকে জয়লাভে সক্ষমতা দেখান। প্রতিযোগিতায় তার দল ষোল দলের মধ্যে অষ্টম স্থান দখল করে। মার্চের শেষদিকে প্রতিযোগিতাটি শেষ হলে তিনি পুনরায় এপ্রিলের শুরুতে কেন্টে যোগ দেন।
২০১৩ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় আবারও পাপুয়া নিউগিনির পক্ষে খেলেন। দলে তিনি মাঝারীসারির ব্যাটসম্যানরূপে আবির্ভূত হন। ২৭ গড়ে ২১৬ রান তুলেন। সর্বোচ্চ করেন ৫৫ রান। জানুয়ারি, ২০১৪ সালে নিউজিল্যান্ডে অনুষ্ঠিত ২০১৫ সালের ক্রিকেট বিশ্বকাপ বাছাইপর্বের প্রতিযোগিতায় পাপুয়া নিউগিনির প্রতিনিধিত্ব করেন। এবার তিনি ভালো না করলেও হংকংয়ের বিপক্ষে ৮৮ রানের মূল্যবান ইনিংস উপহার দেন। এটিই পিএনজি’র পক্ষে তার সর্বোচ্চ ইনিংস ছিল। প্রতিযোগিতায় পাপুয়া নিউগিনি চতুর্থ স্থান দখল করলে ওডিআই ও টুয়েন্টি২০ আন্তর্জাতিকের মর্যাদা লাভ করে।
অস্ট্রেলিয়ার টাউন্সভিলে ৮ ও ৯ নভেম্বর হংকংয়ের বিপক্ষে পাপুয়া নিউগিনি দুইটি একদিনের আন্তর্জাতিকে অংশ নেয়। ৮ নভেম্বর পাপুয়া নিউগিনির পক্ষে ওডিআই অভিষেক ঘটে তার।
অর্জনসমূহ
১৩ জুলাই, ২০০৬ তারিখে পাকিস্তানের বিপক্ষে অনুষ্ঠিত সিরিজে ইংল্যান্ডের প্রথম টেস্টে জোন্স বিশ্বরেকর্ড গড়েন। ৪৬ ইনিংসে কোন শূন্য রান করেননি তিনি। এরপর আরও পাঁচ ইনিংসে এ ধারা অব্যাহত থাকলেও ৫২তম ইনিংসে কোন রান সংগ্রহ করতে পারেননি তিনি। এরপর তিনি তার শেষ দুই ইনিংসে জোড়া শূন্যের সন্ধান পান।
সিটি সেন্টার-রায়পুর
সিটি সেন্টার-রায়পুর হল ভারতের ছত্তিশগড় রাজ্যের রাজধানী রায়পুর শহরের একটি বড় শপিং মল, যা পান্ড্রির প্রধান মহালক্ষ্মী ক্লথ মার্কেটের কাছে অবস্থিত এটি ব্যবসা ও বিনোদন কেন্দ্রের কেন্দ্রস্থল। মলে লি কুপার, অ্যাডিডাস এবং উডল্যান্ডের মতো অনেক মার্কার দোকান রয়েছে। এতে একটি পাঁচ পর্দার থিয়েটারও রয়েছে। বিগ বাজার এবং সেন্ট্রাল রায়পুরের বাসিন্দাদের জন্য সুসজ্জিত।
মোহিত সেনগুপ্ত
মোহিত সেনগুপ্ত হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় রায়গঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
পরশুরাম (দ্ব্যর্থতা নিরসন)
পরশুরাম শব্দটি দিয়ে বোঝানো হতে পারে:
মাদারগঞ্জ উপজেলা
মাদারগঞ্জ বাংলাদেশের জামালপুর জেলার অন্তর্গত একটি উপজেলা। এটি ৭টি ইউনিয়ন এবং ১টি পৌরসভা নিয়ে গঠিত। এটি ময়মনসিংহ বিভাগের অধীন জামালপুর জেলার ৭ টি উপজেলার একটি এবং এটি জেলার পশ্চিমভাগে অবস্থিত। মাদারগঞ্জ উপজেলার উত্তরে ইসলামপুর উপজেলা ও মেলান্দহ উপজেলা, দক্ষিণে সরিষাবাড়ী উপজেলা ও বগুড়া জেলার সারিয়াকান্দি উপজেলা,পূর্বে মেলান্দহ উপজেলা ও জামালপুর সদর উপজেলা, পশ্চিমে বগুড়া জেলার সারিয়াকান্দি উপজেলা অবস্থিত।
ব্রিটিশ শাসনামলে ১৯০৬ সালে মাদারগঞ্জ থানা প্রতিষ্ঠিত হয়। বাংলাদেশ স্বাধীনতা লাভের পর ১৯৮৩ সালে মাদারগঞ্জকে উপজেলায় রূপান্তর করা হয়। বাংলাদেশ জাতীয় সংসদ নির্বাচনে মাদারগঞ্জ উপজেলা জামালপুর-৩ সংসদীয় আসনের অন্তর্ভুক্ত । এ আসনটি জাতীয় সংসদে ১৪০ নং আসন হিসেবে চিহ্নিত।
মাদারগঞ্জ উপজেলার আয়তন ২২৫.৩৯ বর্গ কিলোমিটার এবং জনসংখ্যা ২০১১ সনের আদম শুমারী অনুযায়ী ২,৬৩,৬০৮ জন। পুরষ ও নারীর অনুপাত ১০০ঃ৯৮, জনসংখ্যার ঘনত্ব প্রতি বর্গ কিলোমিটারে ১১৭০ জন, শিক্ষার হার ৩৩.০%।
পটভূমি
১৭৭৮ সালে ইংরেজ জরিপকারী মি. রেনেল যে মানচিত্র তৈরী করে তাতে যমুনার কোন নাম ছিল না, সে মানচিত্রে ব্রক্ষপুত্র ও দাওকোবা নদীর নাম পাওয়া যায়।১৮৪৫ সালে জামালপুর মহকুমা প্রতিষ্ঠা হওয়ার পর ১৮৮২ সালে মাদারগঞ্জে একটি পুলিশ ফাঁড়ি স্থাপন করা হয়। ফাঁড়ি স্থাপনের ২৪ বছর পর ১৯০৬ সালের ১৫ জুন পূর্ববঙ্গ আসাম গেজেটে মাদারগঞ্জ পুলিশ ফাঁড়িকে পূর্নাঙ্গ থানায় রুপান্তর করা হয়। মাদারগঞ্জ সেই থেকে একটি থানার নাম।
মাদারগঞ্জের প্রশাসনিক থানা যমুনা নদীর কারণে স্থান পরিবর্তিত হয়েছে। যেখানে একসময় থানার অবস্থান ছিল তা দীর্ঘদিন যমুনার গর্ভে বিলীন থাকার পর কিছু কাল আগে সেটি জেগে উঠলেও তা এখন এক বিশাল চরের অন্তর্গত। যমুনার ভাঙ্গনের তীব্রতা টের পেয়ে সরকারি কর্তৃপক্ষ থানার সব ধরনের দাপ্তরিক কার্যক্রম সরিয়ে তৎকালীন থানা নির্বাহী কর্মকর্তার (বর্তমানে ইউএনও) কার্যালয়ের পাশে ভূমি নিবন্ধন অফিসে স্থানান্তর করা হয়। দীর্ঘদিন ভূমি অফিসের অতিরিক্ত একটি টিনশেড ঘরে থানার কার্যক্রম পরিচালিত হয়। বর্তমানে মাদারগঞ্জ থানার কার্যক্রম তার নিজস্ব ভবন থেকেই পরিচালিত হচ্ছে।
যমুনার রাক্ষুসে স্বভাবের কারণে তার গর্ভে বিলীন হয়ে গেছে তার কূল ঘেঁষে গড়ে ওঠা আসল মাদারগঞ্জের অনেকাংশই। তাই প্রয়োজনের তাগিদেই মাদরগেঞ্জের একেবারে লাগোয়া এলাকা বালিজুড়ি বাজারে আস্তে আস্তে মাদারগঞ্জের ব্যবাসয়িক কর্মকাণ্ড স্থানান্তরিত হয়েছে। বর্তমানে বালিজুড়ি বাজারকে কেন্দ্র করেই ওঠা এলাকাকেই মাদারগঞ্জ হিসেবে ধরে নেওয়া হয়।
ব্রিটিশ আমলে এবং ১৯০৬ সালের ১৫ জুন এ অঞ্চলটি ময়মনসিংহ জেলার জামালপুর মহকুমার আওতাভুক্ত থানা হিসেবে প্রতিষ্ঠা পায়। মহান স্বাধীনতা যুদ্ধের সময় ২৪ এপ্রিল পাকিস্তান বাহিনী মাদারগঞ্জে প্রবেশ করে। কিন্তু সেদিনই তারা মাদারগঞ্জে কয়েক ঘণ্টা অবস্থান করে জামালপুরে ফিরে যায়। ভৌগোলিক কারণেই পাকবাহিনী মাদারগঞ্জে কোন স্থায়ী ক্যাম্প স্থাপন করতে পারেনি। বলা যায যুদ্ধকালীন সময়ে মাদারগঞ্জ প্রায় মুক্ত এলাকা ছিল। ১৯৮৩ সালের ২৪ মার্চ মাদারগঞ্জ থানা উপজেলায় উন্নীত হয়। ২১ ডিসেম্বর ১৯৯৯ তারিখে মাদারগঞ্জ পৌরসভা গঠিত হয়।
ভৌগোলিক অবস্থান
জামালপুর জেলা সদর থেকে সড়কপথে ৩৪ কিলোমিটার পশ্চিমে যমুনা নদীর পূর্ব তীরবর্তী এলাকা জুড়ে মাদারগঞ্জ উপজেলার অবস্থান। মাদারগঞ্জ উপজেলা ২৪°৪৭´ থেকে ২৪°৫৯´ উত্তর অক্ষাংশ এবং ৮৯°৪০´ থেকে ৮৯°৫০´ পূর্ব দ্রাঘিমাংশে অবস্থিত। এর আয়তন ২২৫.৩৯ বর্গ কিলোমিটার। এর উত্তরে ইসলামপুর উপজেলা ও মেলান্দহ উপজেলা, দক্ষিণে সরিষাবাড়ি উপজেলা ও বগুড়া জেলার সারিয়াকান্দি উপজেলা,পূর্বে মেলান্দহ উপজেলা ও জামালপুর সদর উপজেলা এবং পশ্চিমে বগুড়া জেলার সারিয়াকান্দি উপজেলা অবস্থিত।
উপজেলার মাটির প্রকৃতি বেলে-দোআঁশ ও এটেল-দোআঁশ। ভূমি উর্বর ও পলিসিক্ত। প্রায় প্রতিবছর এ অঞ্চল বন্যা কবলিত হয় এবং প্রচুর রবিশস্যের ক্ষতি হয়। মৌসুমী বায়ুর প্রভাবে এখানে প্রচুর বৃষ্টিপাত হয়। শীতকালে ঘন কুয়াশা হয়। গ্রীষ্মকালে তাপমাত্রা ৩০° থেকে ৩৭° সেলসিয়াস থাকে। গড় বৃষ্টিপাত ৮৫৩ সে.মি.। মোট কৃষিজমির পরিমান ৬০০৬২ একর, আবাদি জমির পরিমান ৪২৮৭৭ একর।
প্রশাসনিক এলাকা
মাদারগঞ্জ উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মাদারগঞ্জ থানার আওতাধীন।
এ উপজেলায় ১০১ টি মৌজা ও ১১৯ টি গ্রাম রয়েছে।
মাদারগঞ্জ পৌরসভা ২১ ডিসেম্বর ১৯৯৯ তারিখে গঠিত হয়। পৌরসভার আয়তন ‌১০.৭৮৮ বর্গ কিলোমিটার, ওয়ার্ড সংখ্যা ৯টি। ১৯৯৯ সালে মাদারগঞ্জ পৌরসভা গঠিত হয় এবং ‘গ’ শ্রেণির পৌরসভা হিসেবে এর কার্যক্রম শুরু হয়। পরবর্তীতে ২০১১ সালে এটি ‘খ’ শ্রেণির পৌরসভায় উন্নীত হয়। স্থানীয় সরকার বিভাগের ২০১১ সালের ৩১ মে ৮১১ নম্বর পরিপত্র অনুযায়ী জামালপুর জেলাধীন মাদারগঞ্জ পৌরসভাকে ‘খ’ শ্রেণি থেকে ‘ক’ শ্রেণিতে পৌরসভায় উন্নীত করা হয়।
বাংলাদেশ জাতীয় সংসদ নির্বাচনে মেলান্দহ ও মাদারগঞ্জ উপজেলা নিয়ে জামালপুর-৩ সংসদীয় আসন গঠিত। এ আসনটি জাতীয় সংসদে ১৪০ নং আসন হিসেবে চিহ্নিত।
নির্বাচিত সাংসদগণ:
জনসংখ্যার উপাত্ত
২০১১ সনের আদম শুমারী অনুযায়ী মোট জনসংখ্যা ২,৬৩,৬০৮ জন।এর মধ্যে পুরুষ ১,৩০,৩৩৯ জন ও নারী ১,৩৩,২৬৯ জন। পুরষ ও নারীর অনুপাত ৯৮ঃ১০০, জনসংখ্যার ঘনত্ব প্রতি বর্গ কিলোমিটারে ১১৭০ জন, শিক্ষার হার ৩৩.০%। মাদারগঞ্জ উপজেলায় প্রধানত মুসলমান ও হিন্দু এই দুই সম্প্রদায়ের লোকের বসবাস। অন্যান্য ধর্মের লোকসংখ্যা একেবারেই কম। এর মধ্যে মুসলমান জনগোষ্ঠীই সংখ্যাগরিষ্ঠ। জনসংখ্যার মধ্যে মুসলিম ২,৫৯,০৯০, হিন্দু ৪,৪৮১, বৌদ্ধ ৩, খ্রিস্টান ৮ এবং অন্যান্য ২৬ জন।
মাদারগঞ্জ উপজেলায় বসবাসকারীদের আদি পুরুষদের বেশির ভাগই বহিরাগত। বিভিন্ন সময়ে বিভিন্ন পেশার সুবাদে এসে মাদারগঞ্জের মনোরম প্রাকৃতিক সৌন্দর্য আর উর্বরভূমির কারণে তারা এখানে স্থায়ীভাবে বসতি গড়ে তুলে। তবে প্রতি উপজেলাতেই বংশগত উপাধি নিয়ে আদিবাসিন্দার দাবিদার আছে। মাদারগঞ্জ উপজেলায় যাদের বংশগত উপাধি ‘মন্ডল’ তারা নিজেদেরকে মাদারগঞ্জের আদিবাসী বলে দাবি করে। তবে তারাও কবে কোন সময়কালে মাদারগঞ্জে এসে বসবাস শুরু করে তার কোন সুনির্দিষ্ট তথ্য পাওয়া যায় না।
এ উপজেলায় শেখ, খন্দকার, মির্জা, মৃধা, আকন্দ, খান প্রভৃতি বংশ-উপাধিধারী লোক বাস করে। এসব বংশের পূর্বপুরুষেরা বেশির ভাগই বাইরের দেশ থেকে কেউ ব্যবসাসূত্রে, কেউ চাকরিসূত্রে আবার কেউবা বৈবাহিকসূত্রে এ অঞ্চলে এসে স্থায়ীভাবে বসতি স্থাপন করে। শেখরা এককালে জাজিরাতুল আরব আর উত্তর আফ্রিকার মুসলিম অধ্যুষিত এলাকার অধিবাসী ছিলেন। খন্দকারদের আদিপুরুষ ইরাক থেকে বাংলাদেশে আসে। তবে তারা প্রথমে বসতি স্থাপন করে বর্তমান পাবনা জেলার বেড়া উপজেলার শানিলা গ্রামে। সেই খন্দকারদের এক ছেলে খন্দকার জবান আলী ধর্ম প্রচারের জন্য মাদারগঞ্জে আসেন। তখন এই এলাকার ধর্মপ্রাণ মুসলমানরা তাঁকে এখানে স্থায়ীভাবে বসতি স্থাপনের অনুরোধ করেন। তাঁদের অনুরোধে তিনি বাংলা ১৩০০ সালে মাদারগঞ্জের বলদভরা গ্রামে স্থায়ীভাবে বসবাস শুরু করেন। মির্জাদের আদিপুরুষ যারা মাদারগঞ্জে স্থায়ীভাবে বসবাস শুরু করেন তাঁরা ইরান থেকে এসেছিলেন বলে জানা যায়। তাঁদের মধ্যে বয়োজৈষ্ঠদের মতে তাঁদের কেউ কেউ মঙ্গোলিয়া থেকে এসেছিলেন। তাদের ভাষ্যমতে সম্রাট বাবর যখন ভারত জয় করেন তখনই তাঁরা এদেশে এসেছিলেন। এমনকি মির্জা মোহাম্মদ আলিবর্দী খান তাদের কৃতীপুরুষ বলে দাবি করেন। তবে মাদারগঞ্জে তাঁরা কখন বসবাস শুরু করেন তা সুনির্দিষ্টভাবে অনুমান করা যায় না। একইভাবে মৃধা, আকন্দ, খানরা ঠিক কোথা থেকে মাদারগঞ্জে এসে বসতি স্থাপন করে তারা যথাযথ তথ্য পাওয়া যায় না।
শিক্ষা
মাদারগঞ্জ উপজেলার উল্লেখযোগ্য শিক্ষা প্রতিষ্ঠান হলো: বালিজুড়ি এফ.এম. উচ্চ বিদ্যালয় (১৯১০), ইসলামাবাদ ওয়াছিম উদ্দিন উচ্চ বিদ্যালয়, বালিজুড়ী রওশন আরা সরকারি বালিকা উচ্চ বিদ্যালয়, জোরখালী উচ্চ বিদ্যালয়, মহিষবাথান আর.এম উচ্চ বিদ্যালয়,(১৯৪৬), শ্যামগঞ্জ উচ্চ বিদ্যালয় (১৯৪৭), জাঙ্গালিয়া ডি এম উচ্চ বিদ্যালয়, মাদারগঞ্জ এ.এম. পাইলট উচ্চ বিদ্যালয়, লালডোবা উচ্চ বিদ্যালয় (১৯৯৮), আদারভিটা বালিকা উচ্চ বিদ্যালয় ইত্যাদি। অন্যান্য উচ্চ বিদ্যালয়ের মধ্যে আছে গুনারিতলা উচ্চ বিদ্যালয়, ৫ নং ইউনিয়ন জাহানারা উচ্চ বিদ্যালয়, তাহমিনা হাছান আলী আমিনুর রহমান উচ্চ বিদ্যালয়, মির্জা রওশন আলী উচ্চ বিদ্যালয়, পলিশা উচ্চ বিদ্যালয়, জোনাইল উচ্চ বিদ্যালয়, জোনাইল নয়াপাড়া ফাতেমা খানমামুদ উচ্চ বিদ্যালয়, তেঘরিয়া উচ্চ বিদ্যালয়, ঝাড়কাটা উচ্চ বিদ্যালয়, ঝাড়কাটা বালিকা উচ্চ বিদ্যালয়, কয়ড়া পাটাদহ উচ্চ বিদ্যালয়, ঘুঘুমারী উচ্চ বিদ্যালয় ইত্যাদি।
মাদ্রাসা শিক্ষার দিকথেকে উল্লেখযোগ্য প্রতিষ্ঠানগুলো হলো- বালিজুড়ী এস.এম ফাজিল সিনিয়র (ডিগ্রি) মাদ্রাসা, মাদারগঞ্জ আব্দুল আলী মির্জা কাসেম ফাজিল (ডিগ্রী) মাদরাসা, জোড়খালী দাখিল মাদরাসা, মিলন বাজার ফাজিল ডিগ্রি মাদরাসা, জোনাইল নয়াপাড়া কে.কে. মাহমুদ দাখিল মাদরাসা, জোনাইল রাইসিয়া বালিকা দাখিল মাদরাসা। যেগুলো বাংলাদেশ মাদরাসা শিক্ষাবোর্ড থেকে পরিচালিন। আর অন্যান্য শাখার মাদরাসাগুলো হলো- জোনাইল বাজার হাফেজিয়া কওমি মাদ্রাসা ও এতিমখানা, দারুল কুরআন ইন্টারন্যাশনাল হেফজ মাদ্রাসা, দারুল উলুম বালক বালিকা মাদ্রাসা ইত্যাদি।
২০১১ সালের পরিসংখ্যান অনুসারে মাদারগঞ্জ উপজেলায় সরকারি প্রাথমিক বিদ্যালয়ের সংখ্যা ৬৬টি, রেজিস্টার্ড প্রাথমিক বিদ্যালয় ৯৪টি, কিন্ডার গার্টেন ৩৩টি, এনজিও স্কুল ২২৬টি; সরকারি উচ্চ বিদ্যালয় ১টি, বেসরকারি উচ্চ বিদ্যালয় ৪৮টি, স্কুল এন্ড কলেজ ১টি; সরকারি কলেজ ১টি, বেসরকারি কলেজ ৭টি; মাদ্রাসা ২৭টি, কওমি মাদ্রাসা ২টি, এবতেদায়ি মাদ্রাসা ৭টি; এগ্রিকালচারাল ও ভেটেনারি কলেজ ১টি।
স্বাস্থ্য
উপজেলায় ৩১ শয্যা বিশিষ্ট একটি সরকারি উপজেলা স্বাস্থ্য কমপ্লেক্স (বর্তমানে তা ৫০ শয্যা বিশিষ্ট), ৭টি উপ-স্বাস্থ্য ও পরিবার কল্যাণ কেন্দ্র, ৩২টি কমিউনিটি ক্লিনিক রয়েছে। ২০১১ সালের পরিসংখ্যান অনুসারে মাদারগঞ্জ উপজেলায় বেসরকারি ৫টি ডায়াগনোস্টিক সেন্টার রয়েছে।
অর্থনীতি
মাদারগঞ্জ মূলত কৃষিপ্রধান অঞ্চল। সব ধরনের ফসলই এখানে উৎপন্ন হয়। এখানে ধান, আলু, পাট, তামাক, বেগুন, মরিচ, সরিষা, ভুট্টা, গম, মিষ্টি আলু, মসুর, ছোলা, বাঁধাকপি, ফুলকপি, রসুন, সূর্যমুখী, মাষকলাই, যব, ঢেড়শ, হলুদ, আদা, পান এবং বিভিন্ন শাক-সবজি উৎপন্ন হয়।
বিলুপ্ত বা বিলুপ্তপ্রায় ফসলাদি হলো- তিল, তিসি, চীনাবাদাম, কাউন।
প্রধান ফল-ফলাদি আম, নারিকেল, কাঁঠাল, কলা, ফুটি, তরমুজ।
প্রধান রপ্তানিদ্রব্য হলো- ধান, পাট, সরিষা, ছোলা, মাষকলাই, আদা, শাকসবজি, মিষ্টি আলু।
জনগোষ্ঠীর আয়ের প্রধান উৎস: কৃষি ৭১.৬৪%, অকৃষি শ্রমিক ২.১৩%, শিল্প ০.৪%, ব্যবসা ১১.৪%, পরিবহন ও যোগাযোগ ১.৪৮%, চাকরি ৩.৯৮%, নির্মাণ ১.০২%, ধর্মীয় সেবা ০.১৯%, রেন্ট অ্যান্ড রেমিটেন্স ০.৩৯% এবং অন্যান্য ৭.৩৭%।
শিল্প ও কলকারখানা চালকল, তেলকল, চিড়াকল, চানাচুর ফ্যাক্টরি, বেকারি, আইসক্রিম ফ্যাক্টরি, ছাপাখানা।
কুটিরশিল্প স্বর্ণশিল্প, লৌহশিল্প, মৃৎশিল্প, তাঁতশিল্প, বাঁশশিল্প।
যোগাযোগ
মাদারগঞ্জ উপজেলার যোগাযোগ ব্যবস্থা সড়ক পথেই হয়ে থাকে। বর্ষাকালে সীমিতভাবে নৌপথে চলাচল করে। মাদারগঞ্জ উপজেলায় মোট সড়ক পথের দৈর্ঘ্য ৪৯১.৩২ কিলোমিটার; এর মধ্যে পাকা রাস্তা ১৫১.৬৮ কিলোমিটার এবং কাঁচা রাস্তা ৩৩৯.৬৪ কিলোমিটার।
মাদারগঞ্জ উপজেলায় কোন রেলপথ না থাকায় সড়ক পথে জামালপুর সদর বা মেলান্দহ রেলস্টেশনে এসে সেখান থেকে রেলপথে ঢাকা যাতায়াত করা যায়। তাছাড়া সড়ক পথে বাস যোগাযোগ ব্যবস্থাও আছে। সড়ক পথে বিআরটিসি, রাজিব, ক্রাউন ডিলাক্স বাস যোগে সরাসরি ঢাকা যাতায়াত করা যায়। উপজেলায় অভ্যন্তরে সিএনজি, রিক্সা, অটোরিক্সা, নৌকা এবং চরাঞ্চলে ঘোড়ার গাড়ী চলাচলের মাধ্যম।
নদ-নদী ও খাল-বিল
যমুনা নদীই মাদারগঞ্জ উপজেলার প্রধান নদী। এছাড়া চতলা ও ঝাড়কাটা নামে দুটি নদী আছে। এ দুটি নদী যমুনার শাখা নদী। শাখা নদী দুটি আবার স্থানভেদে ভিন্ন নামে প্রবাহিত হয়েছে। মাদারগঞ্জ উপজেলার ঝাড় কাটা গ্রামের পাশ দিয়ে প্রবাহিত হওয়ার সময়ে নদীটার নাম হয়ে যায় ঝাড়কাটা নদী।
এ উপজেলায় প্রচুর খাল-বিল আছে। খরকা বিল, ভুরভুরে, পানাগাড়ি, কইয়ের বিল ইত্যাদি এখানকার নামকরা বিল। জনসংখ্যার ক্রমবর্ধমান চাপে অনেক বিলই বিলুপ্ত হয়ে গেছে। বাকিগুলোও বিলুপ্ত হওয়ার পথে।
উল্লেখযোগ্য ব্যক্তি
উপস্থাপক, বাংলা প্রোগ্রাম, রেডিও তেহরান,
লুকা জিদান
লুকা জিনেদিন জিদান ফের্নান্দেজ (জন্ম: ১৩ মে ১৯৯৮) হলেন একজন ফরাসি ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং রিয়াল মাদ্রিদ কাস্তিয়ার হয়ে একজন গোলরক্ষক হিসেবে খেলেন।
অর্জন
রিয়াল মাদ্রিদ
বহিঃস্ত চক্রপথ, অমরাবতী
বহিঃস্ত রিং রোড (আনুষ্ঠানিকভাবে: অমরাবতী বহিঃস্ত রিং রোড) অন্ধ্রপ্রদেশ রাজধানী অঞ্চলের একটি প্রস্তাবিত ২১০ কিলোমিটার (১৩০ মাইল) রাস্তা, গুন্টুর ও কৃষ্ণ জেলায় বিস্তৃত। এটি ন্যাশনাল হাইওয়ে ডেভেলপমেন্ট প্রজেক্টের ফেজ-সপ্তম অধীন ভারতের ন্যাশনাল হাইওয়ে কর্তৃপক্ষের দ্বারা নির্মিত হচ্ছে।
সুফিয়া বেগম
সুফিয়া বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
বাংলাদেশে মোবাইল ফোন তল্লাশি
বাংলাদেশে মোবাইল ফোন তল্লাশি মূলত ভিন্ন মতের লোকেদের দমন পীড়নের ক্ষেত্রে পরিলক্ষিত হয় যা রাজনৈতিক কারণে উদ্ভূত হয়েছিল।  ২০২২ সালের ডিসেম্বরে বিএনপির ঢাকা বিভাগীয় গণ-সমাবেশ অনুষ্ঠিত হয়। যে সমাবেশকে কেন্দ্র করে ঢাকার নীলক্ষেত এলাকায় ছাত্রলীগ ও পুলিশ কর্তৃক পথচারীদের মোবাইল ফোন তল্লাশি ও মোবাইল ঘেঁটে বিএনপি সংশ্লিষ্ট ছবি বা তথ্য পেলে তাকে মারধর বা পুলিশে দেয়ার ঘটনা সামাজিক যোগাযোগ মাধ্যমে ছড়িয়ে পড়লে সমালোচনার ঝড় উঠে। ১০ ডিসেম্বরের সমাবেশকে কেন্দ্র করে বিএনপি কর্মী সন্দেহে ক্ষমতাসীন দলের ছাত্র সংগঠন কর্তৃক মানুষজনকে মারধরের ঘটনা একই সঙ্গে একটি অপরাধমূলক ও আইন ভঙ্গকারী কর্মকাণ্ড, যা স্পষ্টত বাংলাদেশের সাংবিধানিক অধিকারের লঙ্ঘন। শুধু পুলিশ বা ছাত্রলীগ নয়, ক্ষমতাসীন দলের নেতাকর্মীদের বিরুদ্ধেও গাজীপুরসহ কয়েকটি জায়গায় এ ধরনের হয়রানিমূলক আচরণের অভিযোগে আইন ও সালিশ কেন্দ্র তীব্র নিন্দা জানায়।
ঘটনাবলী
২০২২ সালের ১০ই ডিসেম্বর বিএনপির ঢাকা সমাবেশকে কেন্দ্র করে কয়েকদিন আগে থেকেই পুলিশ পাহারা এবং তল্লাশি শুরু করে। গাজীপুর, নরসিংদী, ব্রাহ্মণবাড়িয়া, বৃহত্তর ময়মনসিংহের বিভিন্ন জেলাসহ আশপাশের এলাকা থেকে ঢাকা প্রবেশের এটিই একমাত্র রাস্তা হওয়ায় পুলিশের তল্লাশি কার্যক্রমটি শুরু হয় ঠিক টঙ্গী সেতুর মাথায়। তবে ঢাকায় আসা অনেকে অভিযোগ করেন যে, পুলিশের পাশাপাশি ক্ষমতাসীন দলের অঙ্গসংগঠন, বিশেষ করে ছাত্রলীগের নেতা-কর্মীরাও তাদের তল্লাশি করেছে। এসময় তাদের মোবাইল ফোন খুলে ফটোগ্যালারি তল্লাশি করা হয়েছে বলে অনেকে অভিযোগ জানায়। নীলক্ষেতে মারধরের শিকার ফারুক হোসেন জমাদ্দার নামে এক ব্যক্তি বলেন, তিনি ঢাকা উদ্যান এলাকা থেকে যাচ্ছিলেন বিএনপির সমাবেশে যোগ দিতে। নীলক্ষেতের মোড়ে চড়াও হয় ছাত্রলীগের নেতা-কর্মীরা। তাদের ফোন কেড়ে নেয় তারা। এরপর তাদের কয়েকজনকে মারধর করে পুলিশের হাতে তুলে দেয়। ঢাকায় বিএনপির গণসমাবেশকে কেন্দ্র করে বাগেরহাটের বিভিন্ন মোড়ে মোড়েও দিনভর অবস্থান নেয় আওয়ামী লীগ ও সহযোগী সংগঠনের নেতা-কর্মীরা। মোরেলগঞ্জ উপজেলায় যুবলীগের এমন একটি অবস্থান থেকে এক সাংবাদিকসহ কয়েকজনকে মারধরের অভিযোগ পাওয়া যায়।
বিএনপির ঢাকা বিভাগীয় গণসমাবেশকে কেন্দ্র করে ঢাকা বিশ্ববিদ্যালয় ক্যাম্পাসের প্রবেশমুখসহ গুরুত্বপূর্ণ পয়েন্টগুলোয় অবস্থান নিয়ে বিএনপি সমর্থক সন্দেহে ১০-১২ জনকে নীলক্ষেতের তোরণের সামনে ছাত্রলীগের নেতা-কর্মীরা মারধর করে এবং মুঠোফোন ঘাঁটার পর তাদের পুলিশের হাতে তুলে দেয়। এ প্রসঙ্গে নীলক্ষেতে অবস্থান নেওয়া ঢাকা বিশ্ববিদ্যালয়ের স্যার এ এফ রহমান হল শাখা ছাত্রলীগের সভাপতি জানান, ‘দুই দফায় ১০-১২ জনকে আমরা পুলিশে দিয়েছি। তাঁদের মুঠোফোন চেক করে বিএনপি সমর্থক বলে নিশ্চিত হয়েই শাহবাগ থানা-পুলিশের হাতে তুলে দেওয়া হয়েছে।’ তিনি আবারো জানান, ‘বিএনপি ও ছাত্রদলের সন্ত্রাসীরা নাশকতার পরিকল্পনা নিয়ে ঢাকায় এসেছে। এসব সন্ত্রাসীকে রুখতে ছাত্রসমাজ ঐক্যবদ্ধ আছে। আমরা বিএনপি-জামায়াতের অশুভ রাজনীতির কবর রচনা করবই।’
এর আগে ২০২২ সালের জুনে জাহাঙ্গীরনগর বিশ্ববিদ্যালয়ে কর্মরত এক সাংবাদিকের মোবাইল ফোন তল্লাশি এবং ছাত্রদলের একজন কর্মীকে মারধরের অভিযোগ উঠে বিশ্ববিদ্যালয় ছাত্রলীগের কয়েকজন নেতাকর্মীর বিরুদ্ধে।
গোপনীয়তা নীতি লঙ্ঘন
যুক্তরাষ্ট্রের ক্যালিফোর্নিয়ায় ২০১৫-এ সান বার্নার্দিনোয় হামলাকারীর ব্যবহৃত আইফোনের লক খোলার জন্য এফবিআই অনুরোধ করলেওে ব্যক্তিগত গোপনীয়তা ক্ষুণ্ণ হবে জানিয়ে অ্যাপল তা প্রত্যাখ্যান করে। ফলে তা আদালত পর্যন্ত গড়ায়।   সেই বরাত দিয়ে ব্যারিস্টার জ্যোতির্ময় বড়ুয়া বলেন, ‘’মোবাইল হচ্ছে খুব পার্সোনাল একটি গ্যাজেট, যেটা মালিকের পারমিশন ছাড়া ধরার কারও আইনগত এখতিয়ার নেই। যদি কোন মামলার  অংশ হিসাবে মোবাইল ফোন আদালতে উপস্থাপন করা হয়, তখন আদালতের নির্দেশে মামলার তদন্তকারী ব্যক্তিরা সেটা দেখতে পারবে। এছাড়া আর কোন সুযোগ নেই।‘’ এছাড়াও তিনি জানান, ‘’আমাদের সংবিধানে নাগরিকদের ব্যক্তিগত যোগাযোগের গোপনীয়তার যে নিশ্চয়তা দেয়া হয়েছে, সেটার গুরুতর লঙ্ঘন। একপ্রকার ফৌজদারি অপরাধের মধ্যেও পড়ে।’’ বড়ুয়া আরও বলেন,  যেহেতু এটা একপ্রকার হয়রানি, সেজন্য ক্ষতিপূরণ চেয়ে সংক্ষুব্ধ ব্যক্তি আদালতের দ্বারস্থ হতে পারেন। অথবা তিনি ফৌজদারি মামলাও করতে পারেন। কিন্তু আমাদের দেশে আসলে এরকম প্র্যাকটিস নেই।
মানুষের মুঠোফোন হস্তান্তর এবং তাঁদের ব্যক্তিগত বার্তা ও ছবি দেখাতে বাধ্য করার মাধ্যমে গণহারে মানুষের ব্যক্তিগত গোপনীয়তাই লঙ্ঘন করা হয়নি, পাশাপাশি এগুলো সংবিধানের সুস্পষ্ট লঙ্ঘন এবং মোবাইল যোগাযোগের বিষয়ে সুপ্রিম কোর্টের নির্দেশনারও পরিপন্থী। নরওয়ের মতো দেশে গাঁজা সেবনের অপরাধে গ্রেফতারকৃত ব্যক্তিদেরও পুলিশকে মোবাইল ফোন তল্লাশি করার অধিকার দেয়নি সেদেশের অ্যাটর্নি জেনারেল।
শিপন নামের এক ব্যবসায়ী জানান, “দুপুরে ব্যক্তিগত কাজে ঢাকা যাচ্ছিলাম। টঙ্গী ব্রিজের উত্তরপাশে পৌঁছানোর পর পুলিশ বাস থামিয়ে তল্লাশি করে। এ সময় আমার স্মার্টফোন নিয়ে পুলিশ ফেইসবুক, ইমু, ম্যাসেঞ্জার, হোয়াটস অ্যাপের মেসেজ ঘাঁটাঘাঁটি করে।”
ব্যক্তিস্বাধীনতায় হস্তক্ষেপ
মুঠোফোন দেখিয়ে প্রমাণ করতে হয়েছে যে এর বাহক আওয়ামী লীগের বিরুদ্ধমত পোষণ করেন না জানিয়ে পুলিশ তল্লাশিতে হয়রানির শিকার এক যাত্রী জানান, ‘আমাদের কোনো ব্যক্তিস্বাধীনতা নাই। সাধারণ মোবাইল ফোনটা পর্যন্ত পুলিশের হাত থেকে নিরাপদ না। গাইবান্ধা থেকে আসতে পথে আরও দুইবার তল্লাশি হইছে। প্রতিবারই তাদের (পুলিশ) মোবাইল দেখাইতে হইছে। এটা পুলিশের কেমন আচরণ?’ তিনি আরো বলেন, ‘মুঠোফোন মানুষের একান্তই ব্যক্তিগত জিনিস। রাজনীতির বাইরেও অনেক গুরুত্বপূর্ণ বার্তা, ছবি বা গোপনীয় জিনিস থাকতে পারে। কিন্তু তল্লাশির নামে পুলিশের মোবাইল দেখাটা খুবই বিব্রতকর এবং একই সঙ্গে অপমানজনক।’ তবে মুঠোফোনের এ রকম অবৈধ তল্লাশি এবং পথচারীদের জিজ্ঞাসাবাদ শুধু পুলিশ বাহিনীর মধ্যেই সীমাবদ্ধ ছিল না, ছাত্রলীগের সদস্যরাও তা করেছেন বলে সংবাদমাধ্যমে খবর প্রকাশিত হয়। পুলিশ সরাসরি ব্যক্তিস্বাধীনতায় হস্তক্ষেপ ও মানবাধিকার লঙ্ঘন যেমন বন্ধ করেইনি, তেমনি ছাত্রলীগের কর্মীরা কয়েকজনকে পুলিশের কাছে হস্তান্তর করলে পুলিশ ছাত্রলীগের কর্মীদের এখতিয়ার নিয়েও কোন প্রশ্ন তোলেনি।
মোবাইল ফোন তল্লাশির এমন কর্মকাণ্ডে তীব্র নিন্দা জানিয়ে বিশিষ্টজনেরা বিবৃতি দেন যে, বিরোধী রাজনৈতিক দল ও ভিন্নমত দমন করার জন্য পুলিশ বাহিনী রাজনৈতিক কর্মকাণ্ডের ওপর খবরদারি, নাগরিকদের মুঠোফোন ও দেহ তল্লাশিসহ যে ধরনের তৎপরতা চালাচ্ছে, তা গণতন্ত্র ও মানবাধিকারের সম্পূর্ণ পরিপন্থী।
সরকারের নির্দেশে মানবাধিকার লঙ্ঘন না করতে আইনশৃঙ্খলা বাহিনীর প্রতি আহ্বান জানিয়ে গণ অধিকার পরিষদের সদস্যসচিব নুরুল হক জানান, সরকারের আইনশৃঙ্খলা বাহিনী মানুষের মুঠোফোন তল্লাশি করে দেখছে বিএনপি নাকি আওয়ামী লীগ করে। এটা ব্যক্তিস্বাধীনতা ও মানবাধিকারের চরম লঙ্ঘন।
সংবিধান লঙ্ঘন
দীর্ঘদন ধরে পুলিশের বিরুদ্ধে রাজনৈতিক নেতাকর্মী, বিশেষ করে সরকারবিরোধী দলীয় নেতাকর্মীদের বাড়িতে গিয়ে তল্লাশি করা; গ্রেপ্তার করা; সন্দেহভাজন কাউকে ৫৪ ধারায় আটক করা এমনকি বিরোধী মতের লোকজনের ওপর লাঠিপেটা করা; পকেটে ইয়াবা ঢুকিয়ে দিয়ে মাদক মামলার আসামি করার অভিযোগ থাকলেও সাধারণ মানুষের মোবাইল ফোন হাতে নিয়ে মেসেজ, হোয়াটসঅ্যাপ, মেসেঞ্জার চেক করার মতো সংবিধান বিরোধী ঘটনা ২০২২-এর আন্তর্জাতিক মানবাধিকার দিবসের ঠিক দুদিন আগেই সংগঠিত হওয়ায় তীব্র সমালোচনার মুখে পড়ে। রাজনৈতিক কারণে হয়রানির শিকার অনেক সাধারণ যাত্রীরা অভিযোগ করেন, পুলিশি তল্লাশির সময় তাদের মোবাইল ফোনের ক্ষুদে বার্তাও চেক করে দেখা হয়। যদিও ‘গৃহ ও যোগাযোগের রক্ষণ’ শিরোনামে বাংলাদেশের সংবিধানের ৪৩ (খ) অনুচ্ছেদে বলা হয়েছে, ‘রাষ্ট্রের নিরাপত্তা, জনশৃঙ্খলা, জনসাধারণের নৈতিকতা বা জনস্বাস্থ্যের স্বার্থে আইনের দ্বারা আরোপিত যুক্তিসঙ্গত বাধানিষেধ-সাপেক্ষে প্রত্যেক নাগরিকের চিঠিপত্রের ও যোগাযোগের অন্যান্য উপায়ের গোপনীয়তা রক্ষার অধিকার থাকিবে।’
২০২২-এর ১০ ডিসেম্বরের সমাবেশকে কেন্দ্র করে পুলিশ এবং ছাত্রলীগ বিভিন্ন স্থানে মানুষজনের মুঠোফোনে থাকা ছবি ও বার্তা যাচাই করে, গণমাধ্যমে এমন অনেক সংবাদ ওঠে আসে। মুঠোফোনে যেমন মানুষের ব্যক্তিগত ও গুরুত্বপূর্ণ বার্তা, তথ্য ও ছবি থাকে, তেমনি এটা বর্তমান সময়ে যোগাযোগের সবচেয়ে বড় মাধ্যম। রাস্তায় তল্লাশির সময় পুলিশ বা অন্য কেউ মুঠোফোন পরীক্ষা করলে, সেটা ব্যক্তির গোপনীয়তাকে ক্ষুণ্ন করে। যা সাংবিধানিক অধিকারের একটি গুরুতর লঙ্ঘন।
প্রতিক্রিয়া
বিভিন্ন স্থানে পথচারীদের মোবাইল ফোন নিয়ে পুলিশ ও ছাত্রলীগের ঘাঁটাঘাঁটির নিন্দা জানিয়ে আইন ও সালিশ কেন্দ্র বিবৃতিতে জানায়, এভাবে মোবাইল ফোন ঘাঁটাঘাটি করা একজন ব্যক্তির গোপনীয়তার অধিকারের চরম লঙ্ঘন। ব্যক্তির গোপনীয়তার সঙ্গে তার মর্যাদার সম্পর্ক জড়িত।
জানা যায়, ছাত্রলীগের নেতা-কর্মীরা একই সঙ্গে মোবাইলের ফটো গ্যালারি এবং ডাটা চালু করে ফেসবুক ম্যাসেঞ্জার চেক করে, ফেসবুকে যদি কোনো ধরনের বিএনপি রিলেটেড পেইজে লাইক পাওয়া যায় তখন ছাত্রলীগের জেরার মাত্রা বেড়ে যায়। ফলে পথচারীদের অনেকেই প্রশ্ন করেন, মোড়ে মোড়ে সাধারণ নাগরিকদের পথরোধ করে যানবাহন থেকে থামিয়ে ছাত্রলীগের তল্লাশি করার আইনি ভিত্তি আছে? তারা আইন হাতে তুলে নিয়েছে। যা অবৈধ।
শাহিন নামের এক যুবক আজিমপুর যাওয়ার পথে ঢাকা বিশ্ববিদ্যালয় গেট এলাকায় ছাত্রলীগের কয়েকজন লোক তাকে থামিয়ে ফোন আনলক করার অভিযোগ জানিয়ে বলেন, আমাকে এবং আরও কয়েকজনকে রাস্তায় হয়রানি করা হয়েছে। তারা আমাদের মোবাইল ফোন দেখতে চায়, যা অযৌক্তিক। এমনকি ফোন দেখাতে না চাওয়ায় কয়েকজনকে তারা চড়-থাপ্পড়ও মারে। আমাকে সেখান থেকে চলে যেতে দিলেও গালিগালাজ করেছে তারা।
রাজবাড়ী থেকে আসা একজন বলেন, ‘’গাবতলীতে পুলিশ থামিয়ে জিজ্ঞেস করে, কোথায় যাবো, কেন ঢাকায় এসেছি। বললাম আত্মীয়ের বাড়িতে বেড়াতে যাবো। তখন বলে মোবাইল বের করে ছবিগুলো দেখাও। সেখানে কিছু না পেয়ে ছেড়ে দিয়েছে।‘’ তিনি আরও জানান, পুলিশ মোবাইল চেক করছে জানতে পেরে ঢাকায় আসার আগেই গ্যালারি থেকে দলের ছবি বা ভিডিও ডিলিট করে দেন।
গাজীপুর থেকে ব্যবসায়িক কাজে ঢাকায় ফিরার পথে মনসুর আহমেদ তার প্রতিক্রিয়ায় জানান, আমি কোন সমাবেশে যাচ্ছিলাম না। ব্যবসার কাজে প্রায়ই গাজীপুরে আসতে হয়। কিন্তু শুক্রবার পথে তিন জায়গায় পুলিশ থামিয়ে জিজ্ঞেস করেছে, কোথায় যাচ্ছি, কেন যাচ্ছি। দুই জায়গায় মোবাইল ফোন বের করে ছবি, হোয়াটসঅ্যাপ, ম্যাসেজ ঘাঁটাঘাঁটি করে দেখেছে। এর আগে এমন কখনো হয়নি।
তবে সব অভিযোগ অস্বীকার করে ছাত্রলীগের ঢাকা বিশ্ববিদ্যালয় শাখার সাধারণ সম্পাদক জানান, ছাত্রলীগের কর্মীরা সাংগঠনিক নির্দেশনা ও শান্তিপূর্ণ রাজনীতির কর্মকাণ্ডের মধ্যেই সীমাবদ্ধ থেকেছে। ১০ ডিসেম্বর বিএনপি-জামায়াতের নাশকতার চেষ্টা প্রতিহত করতে শুধু রাজনৈতিক অবস্থান, মিছিল, মিটিং ও রাজু ভাস্কর্যকে কেন্দ্র করে সাংস্কৃতিক প্রতিরোধে সীমাবদ্ধ ছিল। অন্য কোনও কর্মকাণ্ডের সঙ্গে ন্যূনতম কোনও সম্পর্ক নেই।
জাফলং নদী
জাফলং নদী বা ডাউকি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ২৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জাফলং-ডাউকি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩০।
নেপাল নাগ
নেপাল নাগ বা নেপালচন্দ্র নাগ (১৯ সেপ্টেম্বর ১৯০৯ - ৫ অক্টোবর ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, অগ্নিযুগের বিপ্লবী, স্বদেশী এবং কমিউনিস্ট।
জন্ম ও শিক্ষা
নেপাল নাগ জন্মেছিলেন ঢাকার তেজগাঁও-এ। তার পিতার নাম সুরেশচন্দ্র নাগ। তার ভালো নাম শৈলেশচন্দ্র হলেও নেপাল নামেই পরিচিত ছিলেন। অল্প বয়স থেকেই স্বদেশী ভাবাপন্ন ছিলেন। তিনি আই.এ. পাস করার পর বিপ্লবী কাজকর্মে সক্রিয় হয়ে ওঠেন।
বিপ্লবী জীবন ও গ্রেপ্তার
১৯২৩-২৪ সনে লীলা নাগ পরিচালিত "শ্রী সংঘ"-এ যোগ দেন। ঢাকা শহরের বুকে যারা গোয়েন্দা পুলিসের সহায়তা করত, তাদের শায়েস্তা করতে তখনকার অন্যান্য কর্মী সুপতি রায়, জিতেন দে প্রমুখ বিপ্লবীর সঙ্গে তিনিও ছিলেন। ২১ এপ্রিল, ১৯৩২ তারিখে তিনি পুলিশের হাতে ধরা পড়েন। রাজস্থানের দেউলি বন্দি নিবাসে সাত বছর আটক থাকেন। মুক্তির পর তৎকালীন ভারতের কমিউনিস্ট পার্টির সদস্য হন। দেউলি কারাগারে আটক থাকার সময় মার্কসবাদী পণ্ডিত ও প্রবীন বিপ্লবী রেবতী বর্মণের কাছে কমিউনিস্ট মতাদর্শে দীক্ষা গ্রহণ করেন। বন্দীশালায় কমিউনিস্ট কনসোলিডেশনে যোগ দিয়েছিলেন। ১৯৩৮ সনে জেল থেকে মুক্তি লাভ করেন ।
শ্রমিক আন্দোলন
জেল থেকে মুক্তি পেয়ে কমিউনিস্ট নেতা মুজফ্‌ফর আহ্‌মেদ, প্রমোদ দাশগুপ্তর পরামর্শে বিহারে শ্রমিক সংগঠনের কাজ করতে যান। সেখান থেকে সফলকাম হয়ে ফিরলে তাকে ঢাকা নারায়ণগঞ্জ এলাকায় সুতাকল শ্রমিকদের মাঝে পাঠানো হয়। সাধারণ মানুষের সাথে দ্রুত মিশে যেতে পারার গুণ ছিল তার। নারায়ণগঞ্জের সুতাকল এলাকায় বলিষ্ঠ শ্রমিক আন্দোলন, বিশাল শ্রমিক ইউনিয়ন ও কমিউনিস্ট পার্টির শক্তিশালী ঘাঁটি গড়ে তুলে সেখানকার অবিসংবাদিত নেতা হিসেবে আবির্ভূত হন। এসময় কমিউন করে থাকতেন গোপনে অন্যতম বিপ্লবী জ্ঞান চক্রবর্তীর সাথে। তাদের অক্লান্ত পরিশ্রমে শ্রমিকদের ভেতর কমিউনিস্ট পার্টির সদস্যসংখ্যা বৃদ্ধি পায় । ১৯৪০ সালের জুন মাসে পুনরায় গ্রেপ্তার হন। একই বছর ডিসেম্বরে মুক্তি লাভের পর ঢাকায় সগৃহে অন্তরীণ থাকেন। কয়েক দিনের মধ্যেই অন্তরীনের বেড়াজাল ডিঙিয়ে গোপনে নারায়ণগঞ্জের সুতাকল অঞ্চলে গমন করেন। সেখানে আত্মগোপন অবস্থায় শ্রমিক আন্দোলনে নেতৃত্বদান করেন।
দেশ ভাগ ও রাজনৈতিক কর্মজীবন
দেশবিভাগের পর ১৯৪৮-১৯৬২ সাল পর্যন্ত দীর্ঘকাল "রহমান ভাই" নাম গ্রহণ করে আত্মগোপন অবস্থায় পূর্ব পাকিস্তান প্রাদেশিক কমিউনিস্ট পার্টির রাজনৈতিক প্রক্রিয়া পরিচালনা করেন। ১৯৪৭ সালে প্রতিষ্ঠিত পূর্ব পাকিস্তান ট্রেড ইউনিয়ন ফেডারেশনের প্রতিষ্ঠাতা ভাইস প্রেসিডেন্ট নির্বাচিত হন। ১৯৫০ সালে পূর্ব পাকিস্তান প্রাদেশিক কমিউনিস্ট পার্টির সাধারণ সম্পাদক নির্বাচিত হন।
মস্কো সম্মেলনে যোগদান
১৯৬০ সালে মস্কোতে অনুষ্ঠিত বিশ্ব কমিউনিস্ট মহাসম্মেলনে পূর্ব পাকিস্তান প্রাদেশিক কমিউনিস্ট পার্টির গোপন প্রতিনিধিত্ব করেন। পরের বছর ১৯৬১ সালে সোভিয়েত ইউনিয়নের কমিউনিস্ট পার্টির ২২তম কংগ্রেসেও পূর্ব পাকিস্তান কমিউনিস্ট পার্টির প্রতিনিধিত্ব করেন। এসময় হো চি মিন, চৌ এন লাই প্রমুখ মানুষের সাথে তার আলোচনা হয় পূর্ববাংলার স্বাধীনতা নিয়ে।
অবদান
পূর্ব বাংলার স্বাধিকার আন্দোলনে তার অবদান অনস্বীকার্য। ১৯৪৯ সালে রেল ধর্মঘট প্রয়াস, ১৯৫২ সালে ভাষার দাবিতে ছাত্র-জনতার বিপ্লবী অভ্যুদয় এবং ১৯৫৪ সালে সাধারণ নির্বাচনে যুক্তফ্রন্টের বিজয়ের ক্ষেত্রে নেপাল নাগের উদ্যোগ ও কাজ স্মরণীয়।
রোগভোগ ও মৃত্যু
দুরারোগ্য ডায়াবেটিস রোগে আক্রান্ত হয়ে ১৯৬২ সালে রাজনীতি থেকে অবসর গ্রহণ করেন। কলকাতায় ৪ অক্টোবর ১৯৭৮ সালে মৃত্যুবরণ করেন।
দানি সেবায়োস
দানি সেবায়োস ফের্নান্দেস (Dani Ceballos; জন্ম: ৭ আগস্ট ১৯৯৬; দানি সেবায়োস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০০৪–০৫ মৌসুমে, স্পেনীয় ফুটবল ক্লাব সেভিয়ার যুব পর্যায়ের হয়ে খেলার মাধ্যমে সেবায়োস ফুটবল জগতে প্রবেশ করেছেন এবং পরবর্তীকালে উত্রেরা এবং রিয়াল বেতিসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, স্পেনীয় ক্লাব রিয়াল বেতিসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; রিয়াল বেতিসের হয়ে তিনি ৯৮ ম্যাচে ৭টি গোল করেছেন। মাঝে তিনি এক মৌসুমের জন্য রিয়াল বেতিস বি-এর হয়ে খেলেছেন। ২০১৭–১৮ মৌসুমে, তিনি প্রায় ১৬.৫০ মিলিয়ন ইউরোর বিনিময়ে রিয়াল বেতিস হতে রিয়াল মাদ্রিদে যোগদান করেছেন। মাঝে তিনি দুই মৌসুমের জন্য ইংরেজ ক্লাব আর্সেনালের হয়ে খেলেছেন, তিনি মিকেল আর্তেতার অধীনে ২০১৯–২০ এফএ কাপ জয়লাভ করেছেন।
২০১৪ সালে, সেবায়োস স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন। স্পেনের বয়সভিত্তিক দলের হয়ে খেলার পর, তিনি ২০১৮ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১১ ম্যাচে ১টি গোল করেছেন। ব্যক্তিগতভাবে, সেবায়োস বেশ কিছু পুরস্কার জয়লাভ করেছেন, যার মধ্যে ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপের সেরা খেলোয়াড়ের পুরস্কার অন্যতম। দলগতভাবে, সেবায়োস এপর্যন্ত ৭টি শিরোপা জয়লাভ করেছেন, যার মধ্যে ১টি রিয়াল বেতিসের হয়ে, ৩টি রিয়াল মাদ্রিদের হয়ে, ১টি আর্সেনালের হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।
আন্তর্জাতিক ফুটবল
সেবায়োস স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অলিম্পিক দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৪ সালের ১৩ই নভেম্বর তারিখে তিনি জার্মানি অনূর্ধ্ব-১৯ দলের বিরুদ্ধে ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি স্পেন অনূর্ধ্ব-১৯ দলের হয়ে ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে দশমবারের মতো শিরোপা ঘরে তুলতে সক্ষম হয়েছিল।   ২০১৭ স্পেন অনূর্ধ্ব-২১ দলের হয়ে তিনি ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল জার্মানি অনূর্ধ্ব-২১ দলের কাছে ১–০ গোলের ব্যবধানে পরাজিত হয়েছিল; উক্ত প্রতিযোগিতায় ৪ ম্যাচে অংশগ্রহণ করেছিলেন। দুই বছর পর ইতালিতে অনুষ্ঠিত ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, পূর্ববর্তী আসরের ব্যর্থতা কাটিয়ে ফাইনালে তার দল জার্মানি অনূর্ধ্ব-২১ দলকে ২–১ গোলের ব্যবধানে পরাজিত করে উক্ত প্রতিযোগিতার ইতিহাসে পঞ্চমবারের মতো শিরোপা ঘরে তুলতে সক্ষম হয়েছিল। এই আসরে তিনি ৫ ম্যাচে ২ গোল করার পাশাপাশি পোল্যান্ড অনূর্ধ্ব-২১ দলের বিরুদ্ধে ম্যাচে স্পেনের নেতৃত্ব দিয়েছেন।   সেবায়োস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত স্পেন অনূর্ধ্ব-২৩ দলে স্থান পেয়েছিলেন;   যেখানে তিনি ১ ম্যাচে অংশগ্রহণ করার পাশাপাশি রৌপ্য পদক জয়লাভ করেছেন।   এই আসরে তিনি স্পেনের অধিনায়ক ছিলেন, তবে গোড়ালি আঘাতের কারণে প্রথম ম্যাচের পর আর মাঠে নামতে পারেননি। স্পেনের বয়সভিত্তিক দলের হয়ে তিনি ৪৪ ম্যাচে অংশগ্রহণ করে ৮টি গোল এবং ২টি শিরোপা জয়লাভ করেছেন। তিনি ২০১৫ সালের ৭ই অক্টোবর তারিখে জর্জিয়া অনূর্ধ্ব-২১ দলের বিরুদ্ধে অনুষ্ঠিত ম্যাচে স্পেনের বয়সভিত্তিক দলের হয়ে প্রথমবারের মতো গোল করেছেন।
২০১৮ সালের ১১ই সেপ্টেম্বর তারিখে, মাত্র ২২ বছর ১ মাস ৪ দিন বয়সে, ডান পায়ে ফুটবল খেলায় পারদর্শী সেবায়োস ক্রোয়েশিয়ার বিরুদ্ধে অনুষ্ঠিত ২০১৮–১৯ উয়েফা নেশনস লিগের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছেন। ম্যাচটি স্পেন ৬–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ২ মাস ৪ দিন পর, স্পেনের জার্সি গায়ে প্রথম গোলটি করেন; ১৫ই নভেম্বর তারিখে, ক্রোয়েশিয়ার বিরুদ্ধে ম্যাচে স্পেনের হয়ে প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  স্পেনের হয়ে অভিষেকের বছরে সেবায়োস সর্বমোট ৫ ম্যাচে ১টি গোল করেছেন।
মাদুরকাঠি
মাদুরকাঠি মেদিনীপুর জেলার জি আই ট্যাগ প্রাপ্ত একটি কুটিরশিল্প জাত পণ্য। নরম মাদুরকাঠি দিয়ে মাদুর তৈরি করা হয়। মাদুরকাঠি মূলত স্থানীয় এবং পার্শ্ববর্তী অঞ্চল থেকে সংগ্রহ করা হয়। মেদিনীপুর জেলা এবং পশ্চিমবঙ্গের অন্যতম ঐতিহ্য এবং গর্ব। বাড়ির মহিলারা সমবায় গোষ্ঠী হিসাবে এই মাদুর তৈরি করে থাকেন।
সিন্ধু সভ্যতার সময় থেকে মাদুরের ব্যবহার হয়ে চলছে। অথর্ব বেদে মাদুরের ব্যবহার উল্লেখ করা আছে। সেখানে মাদুরকে তৎকালীন সমাজ ব্যবস্থায় যথেষ্ট গুরুত্ব দেওয়া হয়েছে। মহাভারতে শুকনো ঘাসের আসনের উপর বসতে দেওয়া হতো বলে উল্লেখ করা আছে। যা মাদুরের ঐতিহাসিক গুরুত্বকে অনেকটা বাড়িয়ে দিয়েছে।
বাংলার জনমানসে মাদুরের গুরুত্ব অনেকটা। এটিকে মাটিতে বা মেঝেতে পেতে বসার জন্যই বেশি ব্যবহার করা হয়। যদিও এই রীতি এখন গ্রামাঞ্চলেই সীমাবদ্ধ। অনেক সময় এটিকে বিছানাতেও ব্যবহার করা হয়। তাপের অপরিবাহিতা ও জলীয় বাষ্প শোষণ ক্ষমতা এটির গ্রহণযোগ্যতা বাড়িয়েছে। এছাড়াও বিয়ে, ভাইফোঁটা ইত্যাদি ধর্মীয় ক্ষেত্রেও এটিকে ব্যবহার করা হয়।
২০১৮ সালের ২৮ মার্চ পশ্চিমবঙ্গ সরকার হস্তশিল্প হিসাবে জি আই ট্যাগ দিয়েছে।
প্রকারভেদ
মূলত তিন ধরনের বুনন পদ্ধতিতে মাদুরকাঠি বোনা হয়।
এক রোখা হালকা মাদুর। এটির গুণমান সব থেকে কম। এটিতে একবার বুনন দেওয়া হয়। দুই রোযা এর থেকে উন্নত মানের মাদুর বুনন পদ্ধতি। এক রোযার তুলনায় অনেকটা ভারী ও টেকসই হয়। মাসলন্দ সবথেকে উন্নত মানের মাদুর বুনন পূদ্ধতি।
মাদুর কাঠি দিয়ে মাদুর ছাড়াও নানা ধরনের নিত্য ব্যবহার্য সামগ্রী তৈরি করা হয়। যেমন পর্দা আসন টিফিন নেওয়ার ব্যাগ ছোট ব্যাগ
স্ট্যান্ডার্ড চার্টার্ড
স্ট্যাডার্ড চার্টার্ড পিএলসি একটি ব্রিটিশ বহুজাতিক ব্যাংকিং এবং আর্থিক প্রতিষ্ঠান যার হেডকোয়ার্টাস লন্ডনে অবস্থিত। এটি ৭০টি দেশে ১,২০০ টি শাখা এবং  আউটলেট (এদের মধ্যে সাবসিডিয়ারি,সহযোগী এবং যৌথ মূলধনী সহ)এবং ৮৭,০০০ হাজার কর্মী রয়েছে।ব্যাংকটি কনজ্যুমার, কর্পোরেট এবং প্রাতিষ্ঠানিক সেবা  দিয়ে বিশ্বব্যাপি অবস্থান করছে। ব্যাংকটি যুক্তরাজ্য ভিত্তিক হওয়া সত্বেও এটি সেখানে রিটেইল ব্যাংকিং করে না এবং এর ৯০% মুনাফা আসে এশিয়া,আফ্রিকা এবং মধ্যপ্রাচ্য থেকে।
লন্ডন স্টক এক্সচেঞ্জে স্ট্যার্ডাড চার্টার্ড প্রাথমিক তালিকাভুক্ত রয়েছে এবং এটি এফটি ১০০ সূচকে রয়েছে। জানুয়ারি ২০,২০১৬-এর হিসেবে প্রতিষ্ঠানটির বাজার মূলধন প্রায় £১৫ বিলিয়ন ইউরো। যেকোনো কোম্পানির ধরনে লন্ডন স্টক এক্সচেঞ্জে প্রাথমিক তালিকাভুক্ত কোম্পানির মধ্যে ২৮ তম। হংকং স্টক এক্সচেঞ্জ এবং ন্যাশনাল স্টক এক্সচেঞ্জ অফ ইন্ডিয়া এর শেয়ারে বাজারেও এটির তালিকাভুক্তি রয়েছে। প্রতিষ্ঠানটির সবচেয়ে বড় শেয়ারহোল্ডার সিঙ্গাপুরের রাষ্ট্রায়ত্ব কোম্পানি টিমাসেক হোল্ডিংস।
ইতিহাস
স্ট্যান্ডার্ড চার্টার্ড ব্যাংক ১৮৫৩ সালে রাণী ভিক্টোরিয়ার আদেশানুসারে প্রতিষ্ঠিত হয়। চার্টার্ড মুম্বাই, কোলকাতা এবং সাংহাইতে ১৮৫৮ সালে তাদের ১ম শাখা স্থাপন করে। এবং ১৮৫৯ সালে এটি সিংগাপুর ও হংকং এ বিস্তৃতি লাভ করে। এটির প্রথম মুদ্রা "হংকং ডলার" ১৮৬২ সালে প্রকাশিত হয়।
নামকরণ
স্ট্যান্ডার্ড চার্টার্ড নামটি এসেছে ১৯৬৯ সালে দুইটি ব্যাংকের একত্রিত করনের মাধ্যমে। চার্টার্ড শব্দটি এসেছে চার্টার্ড ব্যাংক অফ ইন্ডিয়া,অস্ট্রেলিয়া ও চীন থেকে এবং স্ট্যান্ডার্ড এসেছে স্ট্যান্ডার্ড ব্যাংক অফ ব্রিটিশ সাউথ আফ্রিকা নাম থেকে। শব্দ দুটি মিলে এটি এখন স্ট্যান্ডার্ড চার্টার্ড ব্যাংক নামে পরিচিত।
স্পন্সরশীপ
২০০৯-এ ব্যাংকটি ঘোষণা দেয় জুলাই ২০১০ থেকে ২০১৩-১৪ ফুটবল মৌসুমে এটি লিভারপুল ফুটবল ক্লাব এর প্রধান স্পন্সর হয়েছে।  এই চুক্তিটি ছিল £৮০ মিলিয়ন ইউরোর।  ২০১৫-২০১৯ পর্যন্ত ও একটি চুক্তি হয়েছে।
সিকিম বিধানসভা নির্বাচন, ১৯৯৪
সিকিমের পঞ্চম বিধানসভার ৩২ জন সদস্যকে নির্বাচন করার জন্য ১৯৯৪ সালের নভেম্বরে বিধানসভা নির্বাচন অনুষ্ঠিত হয়।
মান্নার উপসাগর
মান্নার উপসাগর (මන්නාරම් බොක්ක,மன்னார் வளைகுடா,Gulf of Mannar) ভারত মহাসাগরের একটি অংশ। এটি ভারত ও শ্রীলঙ্কার মধ্যখানে পূর্ব-পশ্চিমে প্রসারিত। এর প্রস্থ ১৬০ থেকে ২০০ কিলোমিটার। এই উপসাগরে ভারত থেকে তামব্রাপামি নদী এবং শ্রীলঙ্কা থেকে আরুভি আরু নদী এসে পড়েছে।
ভূপেন্দ্র নাথ হালদার
ভূপেন্দ্র নাথ হালদার হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় মালদহ বিধানসভা কেন্দ্রের বিধায়ক হিসেবে দায়িত্ব পালন করছেন।
দোদি লুকেবাকিও
দোদি লুকেবাকিও এনগন্দোলি (Dodi Lukebakio; জন্ম: ২৪ সেপ্টেম্বর ১৯৯৭; দোদি লুকেবাকিও নামে সুপরিচিত) হলেন একজন গণতান্ত্রিক কঙ্গোলীয়-বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব হের্টা এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
২০১৭ সালে, লুকেবাকিও বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
প্রারম্ভিক জীবন
দোদি লুকেবাকিও এনগন্দোলি ১৯৯৭ সালের ২৪শে সেপ্টেম্বর তারিখে বেলজিয়ামের আসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লুকেবাকিও বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালে তিনি বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ২ বছরে ১৭ ম্যাচে অংশগ্রহণ করে ৪টি গোল করেছেন।
২০১৬ সালের ৪ঠা অক্টোবর তারিখে, ১৯ বছর ও ১০ দিন বয়সে, লুকেবাকিও কেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে গণতান্ত্রিক কঙ্গো প্রজাতন্ত্রের হয়ে অভিষেক করেছিলেন, এটিই ছিল গণতান্ত্রিক কঙ্গো প্রজাতন্ত্রের জার্সি গায়ে তার একমাত্র ম্যাচ। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কেনিয়া ১–০ গোলের ব্যবধানে জয়লাভ করেছিল। অতঃপর ২০২০ সালের ১১ই নভেম্বর তারিখে, ২৩ বছর, ১ মাস ও ১৮ দিন বয়সে, বাম পায়ে ফুটবল খেলায় পারদর্শী তিনি সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৯ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে লুকেবাকিও সর্বমোট ১ ম্যাচে অংশগ্রহণ করেছেন।
নোয়া শ্ন্যাপ
নোয়া শ্ন্যাপ  (জন্ম অক্টোবর ২০০৪ ) একজন মার্কিন অভিনেতা, যিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস এ "উইল বায়ার্স" নামক চরিত্রটি অঙ্কিত করার জন্য, এবং  দু:সাহসিক কর্মপ্রচেষ্টা সম্পন্ন এবং হাস্যরস ভিত্তিক, মার্কিন অ্যানিমেশন চলচ্চিত্র দ্য পিনাটস মুভির চার্লি ব্রাউন চরিত্রটিতে তার কন্ঠ দেয়ার কারণে সবার নিকট পরিচিত। ২০১৫ সালে, তাকে মার্কিন পরিচালক স্টিভেন স্পিলবার্গ এর গোয়েন্দা-কাহিনী দৃশ্যকাব্যসমৃদ্ধ চলচ্চিত্র ব্রিজ অব স্পিয়েসএ অার্বিভূত হতে দেখা যায়। এক বিবৃতিতে নিশ্চিত করা হয় যে, তিনি "স্ট্রেঞ্জার থিংস" নাটকটির সিজন ২ এ প্রত্যাবর্তন করছেন, যেটি ২০১৭ সালে মুক্তি পেয়েছে।
আজারবাইজানের জাতীয় প্রতীক
আজারবাইজানের রাষ্ট্রীয় প্রতীক (Azərbaycan gerbi) ঐতিহ্য এবং আধুনিকতার সমন্বয়ে গঠিত একটি প্রতীক। প্রতীকটির কেন্দ্রে আগুনের চিহ্ন রয়েছে। আজারবাইজানে যে অনেক চিরস্থায়ী অগ্নিশিখা রয়েছে সেখান থেকেই এই চিহ্নের আগমন। একারণে দেশটিকে "চিরন্তন আগুনের দেশ" ও বলা হয় যা জরাথুস্ট্রবাদ এর মূলভিত্তিকে প্রতিনিধিত্ব করে।
প্রতীকের নিচের দিকে রয়েছে গমের ডাঁটা। গম থেকে তৈরি রুটি আজারবাইজানের প্রধান খাদ্য। গম আজারবাইজানের প্রাচুর্যতার নিদর্শন। গম সোভিয়েত-আমলের অস্ত্রশস্ত্রকেও নির্দেশ করে। নিচের অংশে অবস্থিত অন্য উদ্ভিদ হল ওক গাছ, যা একটি শক্ত গাছ। আজারবাইজানে ওক হল পরিশ্রম, শক্তি এবং ক্ষিপ্রতার প্রতীক।
ইতিহাস
১৯৯০ সালের ১৭ নভেম্বর নাখিচেভান স্বায়ত্তশাসিত প্রজাতন্ত্রের সুপ্রিম মজলিস জাতীয় প্রতীকের ব্যাপারটি নিয়ে আলোচনা করেছিল এবং আজারবাইজানের জাতীয় প্রতীক সৃষ্টির জন্য নতুন প্রতিযোগিতার আহ্বান করার জন্য আজারবাইজান এস.এস.আর রাষ্ট্রের সুপ্রিম কাউন্সিলের নিকট আবেদন করেছিল।
১৯৯১ সালের ৫ ফেব্রুয়ারি আজারবাইজান প্রজাতন্ত্রের সুপ্রিম কাউন্সিলের সিদ্ধান্ত অনুযায়ী প্রতিযোগিতা ঘোষণা করা হয়েছিল। ১৯৯১-১৯৯২ সালে প্রতিযোগিতা চলাকালীন সমযয়ে দশটি নমুনা প্রতীক উপস্থাপন করা হয়েছিল। অনেকে আবার ১৯১৯ -১৯২০ এর মধ্যে সৃষ্ট নমুনাগুলোর একটি গ্রহণেরও প্রস্তাব করেছিলেন।
১৯৯৩ সালের ১৯ জানুয়ারি, আজারবাইজান প্রজাতন্ত্রের সুপ্রিম কাউন্সিলের সাংবিধানিক আইন অনুসারে ১৯৯৯-১৯২০ সালের মধ্যে প্রস্তুতকৃত নমুনাগুলির মধ্যে শেষ পর্যন্ত একটি প্রতীককে কিছু পরিবর্তন ও পরিমার্জনা করে আজারবাইজানের জাতীয় প্রতীক হিসেবে গ্রহণ করা হয়।
অন্যান্য যে সকল সোভিয়েত-পরবর্তী প্রজাতন্ত্রগুলির প্রতীক অক্টোবর বিপ্লবের ইঙ্গিত প্রদান থেকে বিরত, তাদের মতোই আজারবাইজানের বর্তমান প্রতীকটি সোভিয়েত ইউনিয়নের কিছু চিহ্ন আংশিকভাবে ধরে রেখেছে। যেমনঃ গম এবং লাল রঙ (যা আগে সোভিয়েত ব্যানারগুলিতে দেখা যেত)।
অর্থ
প্রতীকে ব্যবহৃত রঙগুলি জাতীয় পতাকা থেকে নেওয়া হয়েছে। সবুজ রঙ ইসলামের প্রতিনিধিত্ব করে; লাল আজারবাইজানের উন্নয়ন এবং গণতন্ত্রকে প্রতিনিধিত্ব করে এবং নীল প্রতিনিধিত্ব করে যে আজারবাইজানীয়রা তুর্ক জাতি। আট-কোণাবিশিষ্ট তারা ( অষ্টভূজ ) নিজেই তুর্ক জাতির আটটি শাখাকে নির্দেশ করে এবং তারাটির প্রতিটি বাহুর মধ্যে একটি ছোট হলুদ বৃত্ত পাওয়া যায়।
আজারবাইজানের জাতীয় প্রতীক দেশটির স্বাধীনতার প্রতীক। এটি প্রাচ্য়ের একটি ঢাল, একটি ওক-গাছের ডাল-পালা এবং এটির মঞ্জুরির দ্বারা গঠিত একটি অর্ধবৃত্তের চিত্র। জাতীয় পতাকার রঙগুলির সমন্বয়ে গঠিত পটভূমিতে একটি আট-কোণাবিশিষ্ট তারার কেন্দ্রে অবস্থিত ঢালটিতে একটি আগুনের চিত্র রয়েছে যা "চিরস্থায়ী আগুনের দেশ" নামটিকে নির্দেশ করে।
ব্যবহার
আজারবাইজানীয় প্রতীকটি যেসব স্থানে ব্যবহৃত হয়:
ক্রিস্টাল মল রাজকোট
ক্রিস্টাল মল হল ভারতের গুজরাত রাজ্যের রাজকোটে অবস্থিত একটি শপিং মল। এটি রাজকোট শহরের পশ্চিম অংশে প্রধান কালাওয়াদ রোডে অবস্থিত। গান্ধী রিয়েলটি ক্রিস্টাল মলের মালিক ও পরিচালনা করে। মলটি ২৮ সেপ্টেম্বর ২০০৯-এ জনসাধারণের জন্য উন্মুক্ত করা হয়।
এখানে একটি সিনেমা হল এবং একটি ফুড কোর্ট রয়েছে।
মমতাজ কবির
মমতাজ কবির বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
মমতাজ কবির ষষ্ঠ জাতীয় সংসদের মহিলা আসন ৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।